Eron Ukrainadagi urush bo'yicha bayonot berdi

Eron tashqi ishlar vaziri Amir Abdullohiyan Ukrainadagi urush bo'yicha bayonot berdi. Bu haqda “TASS” xabar berdi.
Diplomat bayonotda urushni to'xtatishni ilgari surgan, mamlakat har qanday urushga qarshi ekanini ta'kidlagan. Tehron Yaman, Afg'oniston, Suriya, Iroq va boshqa joylarda bo'lgan voqealarni qoralagan.
“Inqirozdan chiqish yo'li siyosiy bo'lishi kerak va Rossiya hamda Ukraina o'rtasidagi muzokaralar harbiy harakatlarni to'xtatishga olib kelishi zarur”, — degan u.
Eslatib o'tamiz, avvalroq Belarus prezidenti Lukashenko Ukrainadagi urushni qanday qilib bir haftada tugatish mumkinligini aytgandi. Uning fikricha, buning uchun AQSh Kievga jangovar harakatlarni to'xtatish kerakligini aytishi zarur.
“Agar Jo Bayden hamma urishib bo'ldi, keling, urushni to'xtataylik, u hech kimga kerak emas, foyda olib kelmaydi, deb aytsa, urush bir hafta ichida tugaydi”, — degan u.